Craspedus

Craspedus er en slekt av biller som hører til familien kortvinger (Staphylinidae).

Utseende 
Små (ca. 3-4 millimeter), slanke, blanke, svarte kortvinger. Hodet er avrundet firkantet med små, flate fasettøyne. Antennene er kraftige, de fleste leddene bredere enn lange, omtrent så lange som hode + pronotum. Pronotum er rundet, litt bredere enn langt, med bredt avsatt siderand, dekkvingene er litt lengre enn pronotum, jevnbrede eller noe rundede. Bakkroppen er nesten sylindrisk, litt utvidet bakover.

Levevis 
Artene har et underjordisk levesett.

Utbredelse 
Gruppen forekommer i Mexico og Brasil.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien Osoriinae Erichson, 1839
 Stammen Osoriini Erichson, 1839
 Slekten Craspedus Bernhauer, 1908
 Craspedus iheringi Bernhauer, 1908
 Craspedus pecki Irmler, 2009

Referanser

Eksterne lenker 
 

Osoriinae
Biller formelt beskrevet i 1908
Dyr formelt beskrevet av Max Bernhauer
Mexicos insekter
Brasils insekter